Smittevernsplan for Valderøy barneskule frå 12/5

* Alle tilsette må setje seg grundig inn i den nasjonale «Smittevernsveilederen» før oppstart.
* Vi ber om forståing for at det kan bli ekstra utfordrande ved fråvær framover. Alle må vere budd på endringar på kort sikt. 1,-4.trinn blir prioritert for å oppretthalde tilbodet.
* Fråvær må meldast til avdelingsleiaren din før kl. 07 om morgonen i tilfelle vi ikkje har nok vikarar og må be elevar om å halde seg heime.
* Def kohort: Ein kohort er ein gruppe med individer med felles mål og interesser
1. Skuledagen:
* Alle jobbar heile dagen i sin kohort.
* Læraren har «kontaktlæraransvar» for alle elevane i sin kohort. Barn med særskilde behov bør så langt det la seg gjere vere på same kohort som kontaktlæraren sin.
* Elevar som skal vidare på SFO etter skuletid må setjast i same kohort.
* Skuletida blir 9-13. Elevane er på skulen i 4 t pr.dag og dei skal ha 30 min matpause. Læraren må ete maten sin saman med elevane. I matøkta blir det ingen krav til lesing o.l. I denne perioden kan ein vise pedagogiske filmar f.eks Supernytt, MKX, naturfagsfilmar, bokstavinnlæring osv. Dette for at lærarane ikkje skal jobbe utover avtalefesta arbeidstid.
* Den einskilde lærar bestemmer sjølv kva tid elevane skal ete. Dette må tilpassast utetida, men bør vere nokonlunde likt kvar dag. Så langt det er mogleg bør dei som skal vidare og jobbe på SFO få pause i denne perioden.
* Plan for veka:
	+ 1.trinn – 9-13 kvar dag / uteskule fritt val
	+ 2.trinn – 9-13 kvar dag / uteskule tysdag og fredag
	+ 3.trinn – 9-13 kvar dag / uteskule tysdag og torsdag
	+ 4.trinn – 9-13 / uteskule tysdag og torsdag / heimeskule kvar onsdag
	+ 5.trinn – 9-13 / uteskule onsdag og fredag / heimeskule kvar måndag
	+ 6.trinn – 9-13 / uteskule måndag og torsdag/ heimeskule kvar onsdag
	+ 7.trinn – 9-13 / uteskule onsdag / heimeskule kvar måndag og fredag
1. Skulearbeid
* Undervisninga skal vere digital så ein ikkje må dele bøker. Ein kan ha blanke ark og skrivesaker tilgjengeleg. Lærarane skal tenke heimeskule når dei planlegger. Ein må bruke nokon lunde den same strukturen for dagen.
* Bøker som ligg over natta kan brukast av andre elevar, men ikkje same dag.
* Ein skal ikkje bruke fysiske bøker på deling. T.d. Leseunivers. Her må ein kopiere og dele digitalt.
* Læraren kan kopiere opp arbeidshefter på førehand men då skal dei oppbevarast i elevane sin sekk eller på sin eigen pult.
* Kopimaskina skal ikkje brukast.
* Planlegging skal gjerast i Teams. Trinna avtalar faste møtepunkt i Teams for laging av plan.
* Ingen spel/leiker skal brukast i skuletida. Berre ting ein kan vaske over etterpå.
* Elevane kan ikkje ha med seg leiker o.l. heimafrå.
* Elevane skal berre ha leselekse.
* Vekeplanen leggast i Showbie. Den skal berre delast ut digitalt.
1. Uteaktivitet
* To og to kohortar kan ha utflukter og aktivitetar ute felles. Avstandsreglane gjeld også da. Ein må rekne med samarbeid med denne kohorten ved sjukdom/fråvær. Dette må vere dei same kohortane heile perioden.
* Leiketid skal berre gjennomførast ute.
* Mindre utflukter nær skulen kan ein gjennomføre åleine. T.d. ein tur frem og tilbake til kyrkja for å lufte seg.
1. Div. konsekvensar rundt organiseringa
* Det blir ingen tradisjonell spes.ped-undervisning. Dei fleste av elevane med store behov vil få dekt desse, resten må følgast opp i eigen kohort med tilpassa undervisning.
* Det blir ingen NOA, men vi jobbar for at dei med dårlegast språk eller andre utfordringar skal ha eit tilbod.
* Biblioteket blir stengt. Læraren for kvar kohort kan hente med seg ein bunke bøker til bruk i klasserommet, men bøkene kan ikkje delast same dag. Boklånet må registrerast.
* SFO-rommet skal nyttast til garderobe og blir difor stengt for anna bruk.
* Gymsalen er stengt. All fysisk aktivitet skal foregå ute.
1. Konsekvensar for tilsette
* Det blir ingen tradisjonelle pauser for lærarane men ein må i størst mogleg grad få lagt inn pauser for assistentane som skal vidare på SFO.
* Det blir ingen kontaktlærartime som vanleg. Læraren får redusert und.tid.
* Det blir ingen samarbeidstid i skuletida, verken lærarane imellom eller lærar/assistent.
* Det blir ingen adgang til pauserommet
* Det blir ingen adgang til arbeidsromma. (Arbeidsromma vil vere opne for hentinga av utstyr, bøker o.l. i veka før elevane kjem, men då skal berre ein lærar i gangen gå inn på arbeidsrommet.)
* Du skal berre nytte deg av ditt eige arbeidsområde som du er saman med elevane på.
* Dei tilsette skal ha kleda sine i same garderobe som sin kohort.
* Du nyttar merka/låst toalett i di garderobe. Då blir det ca 4-6 vaksne som nyttar eit toalett.
* Du skal nytte same inngang som din kohort. Du kjem på jobb, går til ditt arbeidsområde og går rett heimatt til heimekontor.
1. Beredskap
* Ved sjukdom blant tilsette eller elevar, sjå «Veilederen».
* Alle må ha telefon lett tilgjengeleg i klasserommet.
* Alle må ha plaster/saks i klasserommet
* Dersom ein elev skadar seg, må de ringe adm ved Terje eller Elin B
* I tillegg til reinhald i høve reinhaldsplanen skal læraren vaske over dørhandtaka i klasserommet nokre gongar for dag.
1. Praktisk
* Dele elevane i grupper (sjå antall i oppsettet)
* Klargjere ditt område i samråd med dei du deler klasserom med.
	+ Møblere pultar med min 1m avstand. Merke avstand m tape
	+ Oppmerking rundt vask og dører
	+ Hente utstyret ein treng til gruppa. Samarbeide med den som du skal «låne» rom av.
* Garderobe:
	+ Lage plass til kvar elev med stolar/korger der det ikkje er gard til vanleg
	+ Lage god plass mellom hyllene i garderoben
* Toalett
	+ Må merkast med ulik farge for gruppe på døra. Gutar/jenter skal bruke same toalett om dei går i same gruppe. Lurt å henge lappen over teiknet for kjønn.
	+ Eigen vaksentoalett som skal vere låst.
1. Diverse info
* Det blir ingen mjølk eller frukt.
* Elevane må ha ei tom drikkeflaske i sekken som dei brukar til vatn på skulen.